
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 
2012 M. GEGUŽĖS 4 D. ĮSAKYMO NR. V-393 „DĖL PALAIKOMOJO GYDYMO IR SLAUGOS PASLAUGOS TEIKIMO REIKALAVIMŲ IR ŠIOS PASLAUGOS APMOKĖJIMO TVARKOS APRAŠO PATVIRTINIMO“ PAKEITIMO  

2024 m. gruodžio 31 d. Nr. V-1378
Vilnius

1. Pakeičiu Palaikomojo gydymo ir slaugos paslaugos teikimo reikalavimų ir šios paslaugos apmokėjimo tvarkos aprašą, patvirtintą Lietuvos Respublikos sveikatos apsaugos ministro 2012 m. gegužės 4 d. įsakymu Nr. V-393 „Dėl Palaikomojo gydymo ir slaugos paslaugos teikimo reikalavimų ir šios paslaugos apmokėjimo tvarkos aprašo patvirtinimo“, ir 29 punktą išdėstau taip:
[bookmark: _GoBack]„29. Už palaikomojo gydymo ir slaugos paslaugas, nurodytas Aprašo 28 punkte, mokama Privalomojo sveikatos draudimo fondo biudžeto lėšomis pagal Asmens sveikatos priežiūros paslaugų (išskyrus aktyviojo gydymo), apmokamų Privalomojo sveikatos draudimo fondo biudžeto lėšomis, ir jų bazinių kainų sąraše, patvirtintame Lietuvos Respublikos sveikatos apsaugos ministro 2022 m. lapkričio 3 d. įsakymu Nr. V-1630 „Dėl asmens sveikatos priežiūros paslaugų ir jų bazinių kainų sąrašo bei su šiomis paslaugomis susijusių priedų, mokamų Privalomojo sveikatos draudimo fondo biudžeto lėšomis, sąrašų patvirtinimo“, nustatytas bazines kainas, bet ne daugiau kaip už 120 dienų (lovadienių) per metus.“
2. Nustatau, kad šio įsakymo nuostatos taikomos atsiskaitant už palaikomojo gydymo ir slaugos paslaugas, suteiktas nuo 2025 m. sausio 1 d.



Sveikatos apsaugos ministrė	Marija Jakubauskienė

